# **Referat af uanmeldt pædagogisk tilsyn i: Børnehytten**

Det uanmeldte pædagogiske tilsyn tager afsæt i rapporten fra det anmeldte pædagogiske tilsyn og observationsguiden.

Den pædagogiske praksis observeres på baggrund af temaerne for udviklings- og opfølgningspunkter fra det anmeldte pædagogiske tilsyn, samt den overordnede vurdering af det pædagogiske læringsmiljø.

Ved opfølgningspunkterne vil dagtilbuddet opfølgningsplan ligeledes indgå som afsæt for observationen.

|  |  |
| --- | --- |
| Dato for tilsyn: | 03-12-2024 |
| Tilsynsførende: | Pia Beier Lund |

# **Tilsynsførendes vurdering af det pædagogiske læringsmiljø**

|  |
| --- |
| Under det uanmeldte tilsyn observeres en samling i vuggestuen, hvor der synges julesange med fagter. De pædagogiske medarbejderes samspil med børnene bærer præg af glæde og koncentration, ved overgangen til næste aktivitet spørges børnene hvad de vil lege med. Børnene siger noget forskelligt, men efterfølgende samler de sig ved rutchebanen sammen med den ene pædagogiske medarbejder. Den anden pæd. medarbejder rydder op og tørrer bordet af. Der er ingen af børnene der hjælper til.  I børnehavegruppen er der en del uro efter samling, hvor børnene går rundt og har vanskeligt ved at falde til i de forskellige læringsmiljøer til trods for at de pædagogiske medarbejdere forsøger at gøre dem opmærksom på mulighederne. Læringsmiljøerne appellerer til leg, hvor børnene bruger deres stemmer. Akustikken i rummet kaster stemmerne rundt, så børnene gensidigt forstyrrer hinanden, og hæver støjniveauet.  Der ses mange mindre læringsmiljøer i huset som er tydeligt definerede med skilte og sorteret legetøj i kurve.  De pædagogiske medarbejdere er positioneret og godt fordelt i læringsmiljøerne og er optaget af at hjælpe børnene i deres aktivitet.  Kommunikationen mellem børn og de pædagogiske medarbejdere bærer generelt præg af en optagethed af at understøtte børns sprog. Der ses mange sprogstimulerende billeder i børnehøjde.  Lederen af dagtilbuddet fortæller, at alle medarbejdere har været på et kursus i forskellen mellem ros og anerkendelse, og at der fortsat arbejdes med dette i praksis. |
| **Konklusion:** |
| Det uanmeldte pædagogisk tilsyn giver ikke anledning til yderligere opfølgning. |

# **Konklusion fra det anmeldte pædagogiske tilsyn, dato:** **31/10-23**

|  |  |
| --- | --- |
| **Udviklingspunkter:** | **Leg og Læring**  Hvordan kan Børnehytten udvikle de fysiske læringsmiljøer, så de er indbydende og det bliver tydeligere for børnene, hvad der kan leges?  Hvordan kan Børnehytten inddrage de gode erfaringer med sprogindsatsen, så det bliver en fælles kultur i hele huset?  **Dannelse, Børnesyn og Børneperspektiv**  Hvorledes kan Børnehytten udvikle en praksis, hvor der er et øget fokus på forskellen mellem ros og anerkendelse? |